
PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă

	      
	Nr. 30/532/18.06.2008 


AVIZ

asupra propunerii legislative pentru modificarea şi completarea Legii nr. 571/2003 privind Codul Fiscal

În conformitate cu prevederile art. 95 din Regulamentul Camerei Deputaţilor, republicat, Comisia pentru cultură, arte, mijloace de informare în masă a fost sesizată spre dezbatere şi avizare cu propunerea legislativă pentru modificarea şi completarea Legii nr. 571/2003 privind Codul Fiscal, transmisă cu adresa Pl.- x nr. 315 din 12 mai 2008.

Senatul a respins această propunere legislativă în şedinţa din 6 mai 2008, în calitate de primă Cameră sesizată.


Sub raport de conţinutul său propunerea legislativă este de competenţa decizională a  Camerei Deputaţilor.
Potrivit prevederilor art. 61 din Regulamentul Camerei Deputaţilor, Comisia a dezbătut propunerea legislativă mai sus menţionată, în şedinţa din 18 iunie 2008.

Membrii Comisei au analizat iniţiativa legislativă, ţinând cont de avizul favorabil al Consiliului Legislativ nr. 1616/23.11.2007 precum şi de Punctul de vedere al Guvernului, transmis cu nr.335/13.02.2007, ce nu susţine adoptarea acestei iniţiative legislative în forma prezentată.
În  urma  dezbaterilor membrii Comisie au hotărât cu unanimitate de voturi avizarea favorabilă a propunerii legislative, cu amendamente. 

Sub raport de obiectul şi conţinutul său propunerea legislativă face parte din categoria legilor organice.




 PREŞEDINTE,



         Cătălin MICULA

AMENDAMENTE
la propunerea legislativă pentru modificarea şi completarea Legii nr. 571/2003 privind Codul Fiscal
	Nr. crt.
	Textul propunerii legislative pentru modificarea şi completarea Legii nr. 571/2003 privind Codul Fiscal
	Amendament

(Autorul amendamentului )
	Motivare



	0
	1
	2
	3

	1
	Titlul Legii : 
Lege pentru modificarea şi completarea Legii nr. 571/2003 privind Codul Fiscal.
	1. Titlul Legii se modifică şi va avea următorul  cuprins: 
“Lege pentru completarea art. 42 din Legea nr. 571/2003 privind Codul Fiscal.”
(Amendament propus de Comisie)
	Conform propunerilor şi observaţiilor Consiliului Legislativ precum şi a celor  prevăzute în Punctul de vedere al Guvernului.

	2
	Art. I. Legea nr. 571/2003 privind Codul Fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se modifică şi se completează după cum urmează: 
	2. Articolul I se modifică şi va avea următorul cuprins:
“Art. 42 din Legea nr. 571/2003 privind Codul Fiscal, publicată în Monitorul Oficial al României, Partea I, nr. 927 din 23 decembrie 2003, cu modificările şi completările ulterioare, se completează după cum urmează:”
(Amendament propus de Comisie)
	Conform propunerilor şi observaţiilor Consiliului Legislativ precum şi a celor  prevăzute în Punctul de vedere al Guvernului.

	3
	1 – La ART. 42 “Venituri neimpozabile”, după litera (i) se introduce o nouă literă, (i1), având următorul cuprins:

 i1) “bursele acordate interpreţilor şi creatorilor din diverse domenii ale artei şi literaturii contemporane”.
	3. Articolul 1 se modifică şi va avea următorul cuprins:
1. După litera i) se introduce o nouă literă,  lit. i1), cu următorul cuprins:
i1)  “bursele acordate creatorilor din domeniul literaturii,  artelor vizuale  precum şi cele acordate artiştilor interpreţi sau executanţi din domeniul artelor spectacolului”.
 .(Amendament propus de Comisie)
	Conform propunerilor şi observaţiilor Consiliului Legislativ precum şi a celor  prevăzute în Punctul de vedere al Guvernului.

	4
	2 – La ART. 42 “Venituri neimpozabile”, după litera (s) se introduce o nouă literă, (s1), având următorul cuprins: 

s1) “premiile obţinute de creatorii şi interpreţii din diferitele domenii ale literaturii şi artei la concursurile sau festivalurile naţionale şi internaţionale”.
 
	4. Articolul 2 se modifică şi va avea următorul cuprins:

2. După litera s) se introduce o nouă literă,  lit. s1), cu următorul cuprins:

s1) “premiile obţinute la concursurile şi festivalurile naţionale sau internaţionale, creatorilor din domeniul literaturii şi artelor vizuale ori artiştilor interpreţi sau executanţi din domeniul artelor spectacolului”.
(Amendament propus de Comisie)
	Conform propunerilor şi observaţiilor Consiliului Legislativ precum şi a celor  prevăzute în Punctul de vedere al Guvernului.

	5
	Art. II Legea nr.571/2003 privind Codul Fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, precum şi cu cele aduse prin prezenta lege, se republică în Monitorul Oficial al României, Partea I 
	5. Articolul 1I se modifică şi va avea următorul cuprins:

“Art. II. - Legea nr.571/2003 privind Codul Fiscal, publicată în Monitorul Oficial al României, Partea I, nr.927 din 23 decembrie 2003, cu modificările şi completările ulterioare, precum şi cu completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare”.
(Amendament propus de Comisie)
	Conform propunerilor şi observaţiilor Consiliului Legislativ precum şi a celor  prevăzute în Punctul de vedere al Guvernului.




PREŞEDINTE,                                                                                                                  SECRETAR,

                  Cătălin MICULA                                                                                                           Dumitru AVRAM



Şef birou,                                                                                                                                           Consilier,


          Cristina DAN                                                                                                                                Dan KALBER

